Restoran daun pisang

**Restoran daun pisang** atau juga dikenali sebagai **Vellai Ilai Saapadu**("hidangan daun pisang"), ialah sejenis restoran India Selatan dan Masakan India tempatan (Masakan India Malaysia/Masakan India Singapura/Masakan India Indonesia) yang terdapat di Malaysia, Singapura, dan Sumatera Utara (Medan) yang menghidangkan makanan tradisional terutama nasi daun pisang — nasi dan lauk-pauk disajikan di atas daun pisang. Nama “daun pisang” merujuk kepada cara penyajian makanan menggunakan daun pisang sebagai pinggan makan. 

Restoran ini terkenal dengan hidangan nasi putih yang disajikan di atas daun pisang segar bersama pelbagai lauk-pauk seperti kari dal (lentil), sambar, rasam, sayur-sayuran berempah, acar, dan papadum. Selain hidangan vegetarian, restoran daun pisang juga menawarkan lauk-pauk bukan vegetarian seperti ayam goreng, kari ikan, kambing, dan udang.

Selain nasi daun pisang, hidangan sarapan tradisional seperti idli, tose, roti canai dan vadai turut disediakan.

## Sejarah
Nasi daun pisang adalah hidangan tradisional yang berasal dari India Selatan. Cara penyajian ini telah dibawa oleh masyarakat India Selatan ke negara-negara seperti Malaysia, Singapura, dan Indonesia, di mana ia terus berkembang dan menjadi sebahagian daripada budaya makanan tempatan.

Penggunaan daun pisang dalam penyajian makanan bukan sahaja bertujuan sebagai alas tetapi juga dipercayai dapat menambah aroma dan rasa pada makanan. Daun pisang juga dianggap bersih dan mesra alam kerana ia mudah terurai secara semula jadi.

Dalam tradisi masyarakat India Selatan, nasi daun pisang biasanya disajikan pada majlis-majlis istimewa seperti perkahwinan, perayaan keagamaan, dan kenduri. Hidangan ini melambangkan kemewahan dan penghormatan kepada tetamu.

Di Malaysia dan Singapura, nasi daun pisang telah menjadi hidangan harian dan terkenal dalam kalangan semua kaum, bukan sahaja masyarakat India. Restoran yang menghidangkan nasi daun pisang sering dikenali sebagai "Restoran Daun Pisang" dan merupakan tempat yang popular untuk menikmati masakan tradisional India Selatan.

## Kepentingan budaya
Nasi daun pisang merupakan hidangan yang amat popular dalam kalangan komuniti India di Malaysia dan Singapura serta diminati oleh pelbagai kaum kerana rasa yang autentik dan cara penyajian yang unik. Penggunaan daun pisang bukan sahaja menambah aroma pada makanan tetapi juga mesra alam.

## Sajian

Laimnya menu sesebuah restoran daun pisang biasanya mengandungi hidangan nasi yang disajikan di atas daun pisang bersama pelbagai lauk-pauk. Selain nasi daun pisang, kebanyakan restoran ini juga menyajikan hidangan sarapan tradisional India Selatan seperti idli, dosa, vadai, dan thosai. Minuman seperti teh tarik, kopi tarik, kopi dibru, kopi tapisan India, Milo, dan susu juga lazim disediakan untuk melengkapkan pengalaman makan.

* Nasi daun pisang
* Ayam 65
* Ayam Sambal
* Ayam tandoori
* Capati
* Kari
* Kari Ayam
* Kari Ketam
* Kari kepala ikan
* Koottu
* Mi goreng
* Naan
* Nasi beriani
* Nasi lemak
* Poori
* Parattal
* Parotha
* Poriyal
* Puttu
* Puttu ikan
* Rasam
* Susu badam
* Roti canai dan variasinya
* Sambar
* Sup ayam
* Sup kambing
* Teh tarik
* Teh Masala
* Kopi filter India
* Tose
* Varuval

## Lokasi
Restoran daun pisang boleh didapati di pelbagai kawasan di Malaysia dan Singapura, terutama di bandar-bandar besar dan kawasan yang mempunyai komuniti India yang besar. 

Di Indonesia, restoran ini boleh dijumpai di Kampung Madras (Kota Medan) dan Jakarta.
## Rujukan